自從喺19世紀頭開始，各門嘅自然科學就喺度起勢噉發展。歐美地區喺呢個時期出咗好多個有重大突破嘅科學理論－好似係熱力學定律、電磁理論、原子論同埋由查理斯·達爾文提出嘅物競天擇呀噉。呢柞理論係現代科技嘅基礎－好多現代嘅科技都係要靠呢啲理論先至整到出嚟，例如係同醫學好有關係嘅細菌研究就成日都會用到物競天擇理論。